Ionia — Priene — Sanct. of Athena — mid-190s BC — GIBM III (1890) 420 — IvPriene (1906) 53 — IK Iasos 73
Region: Asia Minor — Ionia

το παρα ιασεων εδοξεν τηι βουληι και τωι δημωι πρυτανεων γνωμη περι ων επηλθον πρωτεας ερμιου και εκαταιος ποσειδιππου ινα η βουλη και ο δημος βουλευσηται τισιν δει τιμαις τιμηθηναι τον δημον τον πριηνεων και τον παραγενομενον προς ημας δικαστην ηροκρατην ανδριου [κ]αι τον γραμματεα ηγεπολιν ηγιου δεδοχθαι τηι βουληι και τωι δημωι επειδη ο δημος ο πριηνεων εν τε τοις προτερον χρονοις ευνους ων και φιλος διετελει και νυν αξιωσαντων ημων αποστειλαι δικαστην απεστειλεν ανδρα καλον και αγαθον ηροκρατην ανδριου ος παραγενομενος τας μεν συνελυσε των δικων ουθεν ελλειπων προθυμιας αλλα πασαν σπουδην ποιουμενος ινα συλλυθεντες οι αντιδικοι τα προς αυτους μεθ ομονοιας πολιτευωνται τας δε διεκρινεν δικαιως την τε αλλην ενδημιαν εποιησατο απο παντος του βελτιστου αξιως αμφοτερων των πολεων ινα ουν και ο δημος φαινηται χαριν αποδιδους τοις ευεργετουσιν αυτον και οι λοιποι οι παραγινομενοι δικαζειν εις την πολιν ζητωσιν αξιως επαινου και τιμων ποιεισθαι τας κρισεις ειδοτες οτι ο δημος τους καλους και αγαθους των ανδρων επαινει τε και τιμαι επηνησθαι τον δημον τον πριηνεων αρετης ενεκεν και ευνοιας ης εχει εις την πολιν και στεφανωσαι χρυσωι στεφανωι απο πληθους του εκ του νομου οτι αιτησαμενων ημων δικαστην απεστειλεν ανδρα καλον και αγαθον επι τας κρισεις επηνησθαι δε και τον αποσταλεντα δικαστην ηροκρατην ανδριου αρετης ενεκεν και καλοκαγαθιας επι τωι προσστηναι των τε κρισεων και των συλλυσεων ισως και δικαιως επαινεσαι δε και τον συνεξαποσταλεντα μετ αυτου γραμματεα ηγεπολιν ηγιου επι τωι την καθ αυτον χρειαν διωικηκεναι επιμελως και ευτακτως και την ενδημιαν πεποιησθαι μετα πασης ευταξιας και στεφανωσαι τομ μεν δικαστην χρυσωι στεφανωι απο πληθους του εκ του νομου τον δε γραμματεα θαλλου στεφανωι ειναι δε αυτους και προξενους της πολεως περι πολιτειας δε αυτοις τε και τοις εκγονοις αυτων προγραψ[ασ]θαι τους προστατας εν τοις εννομοις χρονοις ειναι δε αυτοις και εφοδον επ[ι] την βουλην και την εκκλησιαν πρωτοις μετα τα ιερα ελεσθαι δε και πρεσβευτας οιτινες παραγενομενοι εις πριηνην το τε ψηφισμα αποδωσουσιν και παρακαλεσουσιν αυτους την αυτην αιρεσιν εχειν προς τον δημον [αξ]ιωσουσιν δε και ινα οι στεφανοι αναγγελθωσιν εν τωι θεατρωι τοις πρω[τοις διον]υσιοις και το ψηφισμα αναγραφη εν ιερωι ωι αν αυτοις φαινηται ινα [πασιν φανερ]ον ηι διοτι ο δημος ο ιασεων και τας πολεις και τους ανδρας τους [αγαθους τιμαι α]ναγραψαι δε το ψηφισμα και παρ ημιν εν τω ιερωι της αρτε[μιδος. πρεσβευται ηιρε]θησαν εκαταιος ποσειδιππου μενεξενος κυδιου. [εδοξεν τωι δημωι γνωμη] στρατηγων επειδη ιασεις φιλοι υπαρχοντες τω[ι] [δημωι ψηφισμα και πρεσβευτα]ς αποστει[λα]ντες εκ[αταιο]ν ποσ[ειδ]ιππου [και μενεξενον κυδιου εμφανιζουσιν διοτι ο αποσταλεις υπο του δημο]υ δικασ[της ηροκρατης ανδριου παραγενομενος προς αυτους τας μεν συνελυσε] [των δικων ουθεν ελλειπ]ων προθυ[μιας αλλα πασαν σπουδην ποιουμενος ινα] [συλλυθεντες οι αντιδ]ικοι τα προς αυτους μεθ ομον[οιας πολιτευωνται τας δε διεκρινεν δικαιως τη]ν δε αλλην ενδημιαν εποιησατο [απο παντος του βελτιστου αξιως αμφοτ]ερων των πολεων επαινουσιν τε τον δη[μον τον ημετερον] [αρετης ενεκεν] και ευνοιας ης εχει εις την πολιν αυτων και εσ[τεφανωκασι χρυσωι] [στεφανωι] απο πληθους του εκ του νομου οτι αιτησαμενων α[υτ]ων δ[ικαστην] [απεστ]ειλεν επι τας κρισεις ανδρα καλον και αγαθον επαινουσι δε και [τον αποστ]αλεντα δικαστην ηροκρατην ανδριου αρετης [ενε]κεν και καλοκα[γαθια]ς επι τωι προστηναι των τε κρισεων και τ[ων συλ]λυσεων ι[σ]ως και δικαιως [ε]παινουσιν δε και τον συνεξαποσταλεντα μετ αυτου γραμματεα ηγεπολιν ηγιου επι τωι την καθ αυτον χρειαν διωικηκεναι επιμελως και ευτακτω[ς] και την ενδημια[ν πε]ποιησθαι μετα πασης ευταξιας και εστεφανωκασιν τον μεν [δι]καστην χ[ρυ]σωι στεφανωι απο πληθους του εκ του νομου τον δε γραμμα[τεα θ]αλλου στεφαν[ω]ι πεποιηνται δε αυτους και προξενους της [π]ολεως περι δε [π]ολιτειας αυτοις τε και τοις εκγονοις αυτων επιτεταχασιν τοις προσταταις προγραψασθαι εν τοις εννομοις χρονοις δεδωκαν δε αυτοις και εφοδον επι την βουλην και την εκκλησιαν πρωτοις μετα τα ιερα αξιουσιν δε και ινα οι στεφανοι αναγγελωσιν παρ ημιν εν τωι θεατρωι τοις πρωτοις διονυσιοις και το ψηφισμα αναγραφηι εν ιερωι ωι αν ημιν φαινηται ινα πασιν φανερον ηι οτι ο δημος αυτων και τας πολεις και τους ανδρας τους αγαθους τιμαι επελθοντες δε και οι πρεσβευται επι την εκκλησιαν διελεγησαν ακολουθως τοις εν τωι ψηφισματι γεγραμμενοις σπουδης και φιλοτιμιας ουθεν ελλειποντες εποιησαντο δε και την επιδημιαν ευκοσμως δεδοχθαι τωι δημωι επηνησθαι μεν τον δημον τον ιασεων επι τε τηι ευνοιαι ηι εχει εις την πολιν την ημετεραν και επι τηι ευχαριστιαι ημ πεποιηται εις τε τον δημον και τον ανδρα τον αποσταλεντα ηροκρατην ανδριου και το[ν] γραμματεα ηγεπολιν ηγιου και αποκρινασθαι αυτοις διοτι ο δημος διατηρησει κ[αι] εις τον αλλον χρονον την αυτην αιρεσιν προς τον δημον αυτων ινα δε και τα α[ξι]ουμενα υπο ιασεων συντελεσσθηι τομ μεν αγωνοθετην ος αν ηι τοτε ποιησασθ[αι] [τ]ην αναγγελιαν αυλητων τωι αγωνι τωι παιδικωι των στεφανων οις εστεφ[αν]ωκασιν ιασεις τον τε δημον τον ημετερον και τον δικαστην και τον γραμματεα τον δε νεωποιην αναξαγοραν απεγδουναι στηλην λιθινην εις ην ανα[γ]ραφησεται τα ψηφισματα και σταθησεται η στηλη εν τωι ιερωι της αθηνας [ε]ν δεξια της εικονος της κωμου του τιμοκλειους δουναι δε τον νεωποιην [α]ναξαγοραν τοις πρεσβευταις τοις παρα ιασεων ξενια τα εκ του νομου.